**HASZNÁLAti szerződés**

amely létrejött egyrészről

**Zalaszentgrót Város Önkormányzata**

székhelye: 8790 Zalaszentgrót, Dózsa György u. 1.

képviseli: Baracskai József polgármester

törzsszáma: 734390

adószáma: 15734398-2-20

statisztikai számjele: 15734398-8400-321-20

mint átadó (a továbbiakban: **Önkormányzat**), másrészről a

**Zala Vármegyei Szent Rafael Kórház**

székhelye: 8900 Zalaegerszeg Zrínyi Miklós utca 1.

képviseli: Dr. med. habil. Gasztonyi Beáta Ph.D. főigazgató

adószáma: 15432742-2-20

ÁHT azonosítója: 746661

statisztikai számjele: 15432742-8610-312-20

mint átvevő (a továbbiakban: **Kórház**)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

Az egészségügyi alapellátásról szóló 2015. évi CXXIII. törvény (a továbbiakban: Alapellátási tv.) 5. § (1) bekezdése alapján a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról, a fogorvosi alapellátásról, az alapellátáshoz kapcsolódó fogorvosi ügyeleti ellátásról, valamint Budapest területén az alapellátáshoz kapcsolódó háziorvosi és házi gyermekorvosi ügyeleti ellátásról, a védőnői ellátásról és az iskola-egészségügyi ellátásról.

Az Alapellátási tv. 2023. július 1. napi módosításával a területi védőnői, illetve ezzel vegyes körzetként ellátott iskolavédőnői ellátás kikerül a települési önkormányzatok által ellátandó feladatok köréből. Ezt követően az állam gondoskodik a Kórház, mint irányító vármegyei intézmény útján a védőnői feladatok ellátásról.

Az állam az egészségügyi alapellátás körében - a települési önkormányzattal együttműködésben - gondoskodik a területi védőnői, illetve vegyes körzetek esetén az iskolavédőnői ellátásról. A települési önkormányzat 2023. július 1. napjával biztosítja az állam számára a 2023. június 30. napján a területi és vegyes körzetek védőnői ellátásra szolgáló ingó és ingatlan vagyonnak az ingyenes használatát. Az Alapellátási tv. 23. § (6) bekezdése értelmében a települési önkormányzat a 2022. december 31-én a védőnői (területi és vegyes körzetek esetén) ellátásra szolgáló ingatlan és ingó vagyonát e feladattól nem vonhatja el.

Az Önkormányzat a működtetési, fenntartási és üzemeltetési feladatok ellátása tárgyában a Kórházzal a használatra átadandó ingatlanok tekintetében megállapodást köt legkésőbb 2023. július 31. napjáig.

A Felek az Alapellátási tv. 23. § (5) bekezdése alapján a Kórház ingyenes használatába kerülő ingatlan vagyon és ingó vagyon (tételes felsorolása az átadás-átvételi jegyzőkönyvben a 2. számú melléklet szerint) (a továbbiakban együtt: vagyonelemek) körét, használatának és működtetésének részletes megosztási szabályait az alábbiak szerint állapítják meg:

**A szerződés tárgya**

1. Az Önkormányzat ingyenes használatba adja, a Kórház ingyenes használatba veszi az Önkormányzat tulajdonát képező az alábbiakban felsorolt vagyonelemek azon részét, melyek az alábbi pontban tételesen felsorolásra kerülnek azzal, hogy az azok fenntartásával és üzemeltetésével kapcsolatos költségek a Kórházat terhelik. A Kórház és az Önkormányzat a fenntartási, működési és üzemelési költségek részletes szabályairól legkésőbb 2023. július hó 31. napjáig külön szerződésben állapodik meg.
2. Az Önkormányzat tulajdonát képező Zalaszentgrót 371 hrsz. alatt felvett, 8790 Zalaszentgrót, Dózsa György utca 5. szám alatti ingatlanban működik a területi védőnői körzet, a Városi Önkormányzat Egészségügyi Központja részéről biztosított járóbeteg szakellátással vegyesen használva. Az ingatlan vagyongazdálkodója a Városi Önkormányzat Egészségügyi Központja. A Kórház jogosult 2023. július 01. napjától a területi (vegyes) védőnői szolgálat működéséhez szükséges védőnői tanácsadó, védőnői váró, védőnői szoba és védőnői konzultációs helyiségek kizárólagos, ingyenes használatára.
3. Felek rögzítik, hogy a Kórház 2023. július 1. napján lép az ingatlanrészek birtokába, ezen időponttól kezdődően viseli a fenntartással és üzemeltetéssel kapcsolatos költségeket. A birtokba lépéssel a Felek jegyzőkönyvet vesznek fel és alaprajzon jelölik a használati megosztást, melyen négyzetméterben is rögzítik a Kórház által az egész ingatlanból kizárólagosan használt területrészt, valamint a más szolgáltatóval közösen használt területrészt. A birtokbaadási jegyzőkönyv és annak melléklete - 1. számú mellékletként - a jelen szerződés elválaszthatatlan részét képezi.
4. A Kórház az 1. pontban meghatározott ingatlanra vonatkozó használati jogát a tényleges használat mértékének megfelelő nagyságban az ingatlan-nyilvántartásba bejegyeztetheti külön megállapodás alapján. Felek megállapodnak, hogy a használati jog ingatlan-nyilvántartásba történő bejegyeztetéséről, valamint annak esetleges módosításáról, törléséről a Kórház köteles gondoskodni, az ezzel kapcsolatosan felmerülő mindennemű költséget a Kórház köteles viselni (kivéve módosítás esetén, amennyiben a módosítás a 30./pontban rögzítettek alapján történik).

**Felek jogai és kötelezettségei**

1. A Kórház a használat tárgyát képező vagyonelemeket kizárólag a védőnői feladatainak ellátására, a jelen szerződésben szabályozott módon használhatja.
2. A Felek megállapodnak abban, hogy a Kórház a használatba adott és a mellékelt vagyonleltár alapján ingyenes használatra átvett ingó vagyont kizárólag az Önkormányzat közigazgatási határain belül használhatja a védőnői feladata ellátására. A Kórház legalább 15 nappal korábban köteles az Önkormányzat képviseletét ellátó polgármester előzetes hozzájárulását kérni, ha az ingó vagyontárgyakat az Önkormányzat közigazgatási területén belül más intézményben kívánja használni. Az ingó vagyonelem fizikai mozgatása kizárólag az azonosító adatainak és az új használati helynek a megjelölésével történhet. Tekintettel arra, hogy a tulajdonos önkormányzat a vagyonát, annak értékét és változásait jogszabályban meghatározott módon köteles nyilvántartani, a Kórház köteles a használatában lévő önkormányzati tulajdonban álló vagyontárgyak nyilvántartására. A Kórház az általa vezetett vagyonnyilvántartást minden tárgyévet követő év január 31. napjáig köteles egyeztetni a tulajdonos Önkormányzattal. Az Önkormányzat három évente – első alkalommal 2025-ban – leltárt készít a Kórház használatába ingyenesen átadott vagyonelemekről.
3. A Kórház a használatában álló ingó és ingatlanvagyont harmadik személy részére használatba vagy bérbe nem adhatja, nem terhelheti meg és nem idegenítheti el.
4. Az Önkormányzat hozzájárul ahhoz, hogy a Kórház az ingatlanok címét alapító okiratába bejegyeztethesse, azt levelezésében feltüntesse.
5. A Kórház köteles a használatában álló vagyont a központi berendezésekkel és felszerelésekkel együtt rendeltetésszerűen, a közvagyont használó személytől elvárható gondossággal, hatékonyan, energiatakarékosan és költségtakarékosan, a vagyonra vonatkozó biztonsági előírások betartásával, mások jogainak és törvényes érdekeinek sérelme nélkül használni. Amennyiben a Kórház ezen kötelezettségének nem tesz eleget, úgy az Önkormányzat jogosult egyeztetési eljárását kezdeményezni. A Kórház köteles az Önkormányzat észrevételeit megvizsgálni és az Önkormányzat javaslatait figyelembe venni azzal, hogy azok a védőnői feladat ellátási színvonalát negatív irányba nem befolyásolhatják.
6. Amennyiben az Önkormányzat tudomására jut, hogy a Kórház a vagyont nem rendeltetésszerűen használja, vagy rongálja, a Kórház kapcsolattartójához fordulhat, aki köteles 15 napon belül a vagyon használatával kapcsolatos álláspontját írásban az Önkormányzat részére eljuttatni. Amennyiben az Önkormányzat álláspontja szerint a nem rendeltetésszerű használat a továbbiakban is folytatódik az Önkormányzat a Kórház főigazgatójához fordulhat intézkedés megtétele érdekében. A Kórház főigazgatója a nem rendeltetésszerű használat megszüntetéséről haladéktalanul gondoskodik és a nem rendeltetésszerű használat vagyoni jogkövetkezményeit, bekövetkezett károsodást a Kórház köteles megtéríteni az Önkormányzat számára. A nem rendeltetésnek megfelelő használat vagy rongálás folytatódása esetén az Önkormányzat a Polgári Törvénykönyvről szóló 2013. évi V. törvény 5:152. § (2) bekezdése alapján biztosítékot követelhet a Kórháztól.
7. A szerződés időtartama alatt a Kórház felelős az ingatlannal kapcsolatos, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.
8. A Kórház jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot saját költségén helyreállítani. Felek megállapodnak, hogy ezen pontban meghatározott berendezések üzembe helyezése esetén az érintett eszközök üzemeltetési költségét az Önkormányzat a Kórházra terhelheti.
9. A Kórház az ingatlanban riasztórendszert, telefonos és számítógépes hálózatot építhet ki az Önkormányzat képviseletét ellátó polgármester előzetes hozzájárulásával. A távközlési szolgáltatóval a Kórház az Önkormányzattól függetlenül jogosult a saját nevére távközlési vonalat beköttetni és üzemeltetni. Ezekről előzetesen köteles az Önkormányzatot írásban tájékoztatni.
10. Az Önkormányzat kijelenti, hogy az Önkormányzat tulajdonát képező, de a Kórház használatába adott ingatlanokra és az abban található ingó vagyonra vagyonbiztosítással rendelkezik és a jelen szerződés hatálya alatt gondoskodik a vagyonbiztosításról, viseli annak költségeit. Az Önkormányzat az ingatlanban lévő, a Kórház tulajdonát képező vagyontárgyakért felelősséget nem vállal. A Kórház e vagyontárgyakra biztosítást köthet.
11. A Kórház gondoskodik a használatába adott, a védőnői feladatok ellátását szolgáló ingatlan rendeltetésének megfelelő, a hatályos tűzvédelmi, munkavédelmi és egészségügyi előírások szerint történő üzemeltetéséről, karbantartásáról.
12. Szerződő Felek megállapodnak abban, hogy az Önkormányzat, illetve a Városi Önkormányzat Egészségügyi Központja vagyongazdálkodó gondoskodik Kórház költségviselése mellett a használatában lévő ingatlanrész, illetve a közösen használt ingatlanrész állagának megóvásáról. Kórház tudomásul veszi azt, hogy az állagmegóváson túl jelentkező rekonstrukciós, karbantartási, fejlesztési költségek fedezése az Önkormányzatnak nem kötelessége. Felek megállapodnak abban, hogy amennyiben Önkormányzat végzi a karbantartási feladatokat, ebben az esetben a munkák megkezdése előtt a Kórházzal leegyeztetett, ütemezett munkák végezhetőek el a Kórház költségviselésének terhére.
13. A Kórház köteles a működtetéssel, üzemeltetéssel kapcsolatos közterheket, költségeket, díjakat az Önkormányzattal kötött külön megállapodás alapján viselni, gondoskodni a használatba adott ingatlan vagyonvédelméről.
14. Az Önkormányzat nem köteles pótolni azt a használatba adott ingó vagyont, amely az Önkormányzatnak fel nem róható ok, különösen vis maior miatt megsemmisült. Amennyiben a megsemmisült vagyonelem helyébe biztosítási összeg lép, akkor kizárólag a biztosítási összeg erejéig köteles gondoskodni az Önkormányzat a vagyontárgy pótlásáról.
15. A Kórház a védőnői feladat ellátáshoz véglegesen feleslegessé vált vagyont – beleértve a rendeltetésszerű használat mellett elhasználódott vagy elavult eszközöket is – 20 napon belül köteles az Önkormányzat részére visszaadni, aki köteles azt visszavenni. A Kórház a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni az Önkormányzatnak.
16. Felek megállapodnak, hogy bármelyik fél az ingatlan rendeltetésszerű használata érdekében a másik fél írásbeli egyetértése esetén – ha a felek eltérően nem állapodnak meg – saját költségén átalakítási munkákat végezhet. Az átalakítást végző fél az átalakítás költségeinek megtérítésére sem a szerződés hatálya alatt, sem annak megszűnését követően a másik féllel szemben igényt nem támaszthat. Az átalakítási munkálatok során a felek egymással kölcsönösen együttműködve járnak el.
17. A Kórház az Önkormányzat felé a használatában lévő vagyont érintő lényeges változásokat a változás bekövetkezésétől számított 5 napon belül köteles jelenteni. A Kórház az ingatlan egészét fenyegető veszélyről és a beállott kárról haladéktalanul értesíti az Önkormányzatot, és köteles tűrni a veszély elhárítása vagy a kár következményeinek elhárítása érdekében szükséges intézkedések megtételét.
18. A Kórház felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a Kórház kötelezettsége függetlenül attól, hogy a bekövetkezett hiba, illetve kár alkalmazottai, ügyfelei vagy az érdekkörében eljáró személy magatartására vezethető vissza.
19. Amennyiben a Kórház tudomására jut valamely tény, körülmény, adat, amely az ingatlan rendeltetésszerű és zavarmentes használatát akadályozza, kár bekövetkezésével fenyeget, a használatában álló vagyon nagyobb mérvű romlásához vezethet, köteles erről haladéktalanul az Önkormányzatot értesíteni és köteles továbbá tűrni, hogy az Önkormányzat a veszély elhárítására, illetőleg a kár következményeinek megszüntetésére a szükséges intézkedéseket megtegye. Az értesítés elmaradása vagy késedelme miatt bekövetkezett kárt, illetve költségnövekedést a Kórház köteles viselni.
20. Az Önkormányzat, mint tulajdonos évente legalább egy alkalommal, a védőnői munka zavarása nélkül, előzetes értesítés alapján az átadott ingó és ingatlanvagyon tekintetében ellenőrzi az önkormányzati vagyon rendeltetésszerű használatát.

Az ellenőrzés során az Önkormányzat képviselője jogosult

a) a Kórház használatában álló ingatlan területére, illetve a Kórház által használt irodai és egyéb célú helyiségeibe belépni és ott tartózkodni,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) a Kórház alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.

**A szerződés megszűnése**

1. A szerződést Felek 2023. július 1. napjától határozatlan időtartamra kötik. A szerződés megszűnik, ha az állami védőnői feladat ellátása jelen megállapodás alapján ingyenes használatba adott ingatlanban megszűnik.
2. A Kórház a használati joga megszűnése esetén, a megszűnése napjától számított 30 napon belül köteles az ingatlant kiüríteni és azt, valamint az ingyenes használatába adott, a használati jog megszűnése időpontjában meglévő ingóságokat rendeltetésszerű használatra alkalmas állapotban az Önkormányzat részére visszaadni. Szerződő Felek megállapodnak abban, hogy jelen pontban meghatározott, a szerződés megszűnésétől az ingóságok és az ingatlan visszaadásának napjáig felmerült költségeket a Kórház megtéríti Önkormányzat részére.
3. Amennyiben a Kórház az ingatlant a 19. pontban meghatározott előírt határidőig nem hagyja el, az Önkormányzat jogosult a helyiségeket birtokba venni, a helyiségekben található ingóságairól két tanúval hitelesített leltárt készíteni, és a Kórházat az ingóságok 8 napon belüli elszállítására írásban felszólítani.
4. Amennyiben a Kórház az írásbeli felszólítását követő 8 napon belül nem szállítja el ingóságait, az Önkormányzat jogosult a Kórháznak az ingatlanban lévő vagyontárgyait a Kórház költségén elszállíttatni, és megfelelő helyen történő raktározásáról a Kórház költségén gondoskodni, melyre vonatkozóan az önkormányzat számlát állít ki, amit Kórház teljesít a számla kézhezvételétől számított 30 napon belül.
5. A szerződés megszűnése esetén a Kórház cserehelyiségre igényt nem tarthat. A szerződés megszűnése esetén a használati jognak az ingatlan-nyilvántartásból való törléséről a Kórház köteles gondoskodni a saját költségén.
6. Amennyiben az Önkormányzat a hatékonyabb működtetés érdekében a használatba adott ingatlan helyett a védőnői feladat ellátásához más megfelelő méretű és állapotú ingatlant ajánl fel a Kórház használatába és erről a Felek külön megállapodást kötnek, úgy a Kórház lemond a jelen szerződésben átadott ingatlan használatának jogáról – amennyiben ingatlan nyilvántartási bejegyzés történt, a használati jog ingatlan nyilvántartásból történő törlése mellett –. Amennyiben az eddig használt ingatlan használati joga bejegyzésre került az ingatlan nyilvántartásba, ennek alapján az új ingatlan használati jogát az Önkormányzat saját költségére bejegyezteti.

**Egyéb rendelkezések**

1. A szerződést a Felek írásban jogosultak módosítani vagy kiegészíteni.
2. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Zalaszentgrót Város Önkormányzata kapcsolattartói:

1. Kovács Szilvia intézményüzemeltetési osztályvezető

Zalaszentgróti Közös Önkormányzati Hivatal

Tel.: +36 30/2001117

E-mail:

1. Puklics Péter műszaki osztályvezető

Tel.: +36 30/4633168

E-mail:

1. Dr. Al-Yari Mohamed intézményvezető

Tel.: +36 30/7569682

E-mail:

A Kórház kapcsolattartói:

1. Zala Vármegyei Szent Rafael Kórház

8900 Zalaegerszeg, Zrínyi Miklós utca 1.

Plánder Attila főmérnök

Tel./Fax: 92/507-500 1660 mellék, +36 30/688-6515

E-mail: [fomernok.fom@zmkorhaz.hu](mailto:fomernok.fom@zmkorhaz.hu)

1. Zala Vármegyei Szent Rafael Kórház

8900 Zalaegerszeg, Zrínyi Miklós utca 1.

Veres Rozália ápolási koordinátor

Tel./Fax: 92/311-424, 92/507-500 1126 mellék +36 20/349-8602

E-mail: [titkarsag.api@zmkorhaz.hu](mailto:titkarsag.api@zmkorhaz.hu)

A kapcsolattartásra jogosult személyek körében beállt változásról a felek a legrövidebb időn belül, legfeljebb hetvenkét órán belül kölcsönösen kötelesek írásban értesíteni egymást.

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a hatáskörrel rendelkező zalaegerszegi székhelyű bíróság kizárólagos illetékességét kötik ki.
2. A szerződésre egyebekben a Ptk. és a vonatkozó jogszabályok előírásai az irányadók.
3. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.
4. Jelen használati szerződést …………………. Önkormányzata Közgyűlése …………./2023. (VI…..) határozatával elfogadta.

Mellékletek:

* + - 1. Birtokátruházási jegyzőkönyv és mellékletét képező alaprajz
      2. Ingóságok átadás-átvételi jegyzőkönyve

Kelt: Zalaegerszeg, 2023. június …

|  |  |
| --- | --- |
| **Zalaszentgrót Város**  **Önkormányzata**  **képviseli**  **Baracskai József**  **polgármester** | **Zala Vármegyei Szent Rafael Kórház**  **képviseli**  **Dr. med. habil. Gasztonyi Beáta Ph.D.**  **főigazgató** |
| Pénzügyi ellenjegyző:  …………………………………… | Pénzügyi ellenjegyző:  …………………………..  Kiss Ilona Andrea  gazdasági igazgató |