**Szám:** 1-7/2023. 16. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. július 27-i rendes, nyilvános ülésére**

**Tárgy:** Tájékoztatás energiabeszerzéssel kapcsolatos eljárás eredményéről

**Tisztelt Képviselő-testület!**


Mint ismert a Kormány 217/2022. (VI.17.) számú rendeletével döntött a veszélyhelyzet ideje alatt az egyetemes szolgáltatásra jogosultak körének meghatározásáról. A rendelet alapján 2022. augusztus 1-től mind villamos energia, mind földgázellátás esetében az önkormányzatoknak megszűnt a jogosultsága az egyetemes szolgáltatásra. Ez alól kivételt képeztek az önkormányzati lakások, melyek továbbra is működhetnek egyetemes szolgáltatás keretében.

Ezen rendelet alapján az elmúlt időszakban több alkalommal kellett foglalkozni az energiabeszerzéssel kapcsolatos témával. A 2023. január 01. napjától hatályba lépett szerződések gáz esetében 2023. szeptember 30., villany esetében 2023. december 31-ei időpontig érvényesek, így a Képviselő-testület 63/2023. (IV.27) számú határozatával döntött arról, hogy fenntartja tagságát a Magyar Energia Beszerzési Közösségben, és villamos energiára 2 évre, gáz energiára 3 évre vonatkozó beszerzésekkel kapcsolatos közbeszerzési eljárások lebonyolítására szerződést kötött a Sourcing Hungary Kft.-vel (1138 Budapest, Madarász Viktor u. 47-49).

A szerződéskötést követően a Sourcing Hungary Kft. megkezdte a munkát. 2023. július 6-án küldött levelükben kaptunk tájékoztatást arról, hogy a 2023. október 1. nappal kezdődő időszakra vonatkozó földgáz és a 2024. január 1. nappal kezdődő villamos energia közbeszerzési eljárás a sikeresen lefolytatott előzetes piaci konzultációt, illetőleg annak kiértékelését követően a Jászberényi Városi Önkormányzat gesztorálásával megindításra került, mellyel kapcsolatban az ajánlatok bontásának időpontja 2023. július 18. nap kedd 13.00-kor várható.

2023. július 18-án a Sourcing Hungary Kft. tájékoztatta Önkormányzatunkat, hogy a Jászberényi Városi Önkormányzat által gesztorált földgáz és villamos energia közbeszerzési eljárásban megtörtént az ajánlatok bontása. A kedvező energiapiaci környezetben jelentősen előnyös árakat sikerült elérni. A tavalyi árszintekhez képest 60-75 %-os csökkenés tapasztalható.

A beérkezett ajánlatokról az összefoglalásban az alábbi táblázatot kaptuk:



Fent látható táblázatban Zalaszentgrót Város Önkormányzata vonatkozásában a zöld kerettel jelölt összegek az érvényesek. A táblázatban látható összeg nettó ajánlati ár. Földgáz energia esetében a megkötésre kerülő szerződés 2023.10.01 – 2026.10.01 között, villamos energia esetén 2024.01.01 – 2025. 12.31 között hatályos.

Az eljárással kapcsolatos eredményhirdetésre az összegzés megküldésével kerül sor, várhatóan 2023. július 27. napon. A szerződéskötés időpontja a nyertes ajánlattevővel legkorábban az összegzés megküldését követően történhet meg.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat:**

Zalaszentgrót Város Önkormányzata Képviselő-testülete a 2023-2026-os időszakra vonatkozó energiabeszerzéssel kapcsolatos eljárás eredményéről szóló tájékoztatót megismerte, azt elfogadja.

Zalaszentgrót Város Önkormányzata Képviselő-testülete felhatalmazza a polgármestert a szükséges intézkedések megtételére.

**Határidő:** 2023. december 31.

**Felelős:** Baracskai József polgármester

**Zalaszentgrót**, 2023. július 25.

|  |  |
| --- | --- |
|  | **Baracskai József**  polgármester |

A határozati javaslat a törvényességi

előírásoknak megfelel.

|  |  |
| --- | --- |
|  | **Dr. Simon Beáta**  jegyző |