M E G Á L L A P O D Á S

Amely létrejött egyrészről **Zalaszentgrót Város Önkormányzata** (székhelye: 8790 Zalaszentgrót, Dózsa György u. 1., törzsszáma: 734390, adószáma: 15734398-2-20, statisztikai számjele: 15734398-8400-321-20, a továbbiakban: Önkormányzat), képviseletében eljáró: Baracskai József polgármester,

másrészről **Zala Vármegyei Szent Rafael Kórház** (Zalaegerszeg, Zrínyi Miklós u. 1. adószáma: 15432742-2-20, továbbiakban: Kórház) képviseletében eljáró Dr. med.habil. Gasztonyi Beáta PhD. főigazgató,

(a továbbiakban együtt: Felek) között alulírott helyen és napon a következő feltételekkel:

1./ Az egészségügyi alapellátásról szóló 2015. évi CXXIII tv. szerint 2023. július 1. nappal a területi védőnői ellátás kikerült a települési önkormányzatok által ellátandó feladatok köréből. Ezt követően az állam gondoskodik a Kórház, mint irányító vármegyei intézmény útján a védőnői feladatok ellátásáról. Az állam az egészségügyi alapellátás körében – a települési önkormányzattal együttműködésben - gondoskodik a védőnői ellátásról. A települési önkormányzat 2023. július 1-től biztosítja az állam számára a 2023. június 30. napján a védőnői ellátásra szolgáló ingó és ingatlan vagyonnak az ingyenes használatát.

………………………(kitöltendő) a Kórház részére átadott ingatlan/ok vagyongazdálkodója.

Az ingatlanátadás tárgyában megkötött használati szerződés 1./pontjában rögzített kötelezettség alapján Felek az alábbi megállapodást kötik a védőnők által részlegesen, vagy kizárólagosan használatba adott ingatlan karbantartási, közüzemi, és egyéb, a védőnői tevékenység működéséhez szükséges feltételek biztosításával kapcsolatosan keletkező költségek viselésének szabályainak rögzítésével kapcsolatban.

2./ Önkormányzat és a Kórház között megkötött Használati Szerződés alapján a területi védőnői szolgálat a hivatkozott szerződés 2./pontjában körülírt formában működik.

3./ A Kórház a védőnők által kizárólagosan, illetve más szolgáltatóval közösen használt ingatlanrész igénybevétellel arányos fenntartási, üzemeltetési költségeit viseli 2023. július hó 1. napjától, mely költségek felosztását jelen megállapodás 1. számú melléklete tartalmazza.

**Értelmező rendelkezés karbantartás tartalmára vonatkozóan:**

Karbantartásnak minősül a tárgyi eszköz és építmény folyamatos, zavartalan, biztonságos üzemeltetését szolgáló javítási tevékenység, ideértve a tervszerű megelőző karbantartást is. Tervszerű megelőző karbantartás a hosszabb időszakonként, de rendszeresen visszatérő nagyjavítás, és mindazon javítási, karbantartási tevékenység, amelyet a rendeltetésszerű használat érdekében el kell végezni, amely a folyamatos elhasználódás miatti rendszeres helyreállítást eredményezi. /Nem karbantartásnak, hanem felújításnak minősül az elhasználódott tárgyi eszköz eredeti állaga (kapacitása, pontossága) helyreállítását szolgáló, időszakonként visszatérő olyan tevékenység, amelynek hatására az adott eszköz élettartama megnövekszik, eredeti műszaki állapota, teljesítőképessége megközelítően vagy teljesen visszaáll, az előállított termékek minősége vagy az adott eszköz használata jelentősen javul./.

Karbantartásnak kell tekinteni az építmény, építményrész, önálló rendeltetési egység, helység használatát zavaró, gátló szerkezeti és más károsodások megelőzése, károsodások ideiglenes megszüntetése, az épület megvédése érdekében végzett tevékenységeket.

4./ Szerződő Felek rögzítik, hogy a fenntartási költséget az alábbi ingatlan vonatkozásában kívánják felosztani egymás között:

5./ Felek kijelentik, hogy a jelen megállapodás 1. számú mellékletében rögzített költségek számlázásra kerülő összértékének meghatározott arányú részét a Kórház köteles viselni. Kórház a védőnői tevékenység ellátásával kapcsolatban kizárólagosan felmerülő költségeket 100%-ban köteles viselni. (a teljesség igénye nélkül pl. Stefánia nyilvántartó rendszer, védőnő által használt telefon díja) A költségek viselésének alapja a költség vonatkozásában a Kórház nevére szóló jogosult Önkormányzat, illetve a Városi Önkormányzat Egészségügyi Központja részéről megküldött számla.

6./ Az Önkormányzat, illetve a Városi Önkormányzat Egészségügyi Központja a negyedévet követő hó 15.-ig napjáig (első alkalommal 2023. október hó 15.-ig) a jelen megállapodás 1. számú mellékletében foglalt megosztási módszer figyelembevételével elszámolást készít a Kórházat terhelő költségek teljes vagy arányos részének a költségmegosztási megállapodásban foglaltak figyelembevételével, melynek mindkét fél általi jóváhagyása után – ÁFA törvény 58.§-ra is figyelemmel - negyedévente a Kórház részére számlát állít ki negyedévet követő hó 30. napjáig (első alkalommal 2023. október hó 30. napjáig) A számla mellékletét képezik azon eredeti számlamásolatok, bizonylatok, jóváhagyott elszámolás, melyek a Kórház felé kiállított bizonylat tételeinek alapját képezik.

7./ Kórház a 6./ pontban rögzített eljárásrend alapján megküldött számla kiegyenlítésére 60 napon belül (1997. évi LXXXIII. tv. 9/A.§ alapján) utalással köteles az Önkormányzat, illetve a Városi Önkormányzat Egészségügyi Központja pénzforgalmi számlájára.

8./ A Kórház 2023. július hó 1. napjától köteles a költségek szerződésben vállalt mértékű megfizetésére határozatlan időre, illetve azon időszakra vonatkozóan, ameddig a védőnői szolgálat ellátását biztosító ingatlan vonatkozásában a Kórháznak használati joga fennáll. A szerződés megszűnése estén felek elszámolnak egymással, melynek tényét írásban rögzítik.

9./ Felek megállapodnak abban, hogy a használat tárgyát képező ingatlanban, ingatlanrészben esetlegesen bekövetkező üzemzavar esetén e tényt az Önkormányzat a használati szerződésben a Kórház által megadott kapcsolattartójának köteles bejelenteni tudomására jutásával egyidejűleg.

Soron kívüli beavatkozást igénylő esetben, havária esetén az Önkormányzat jogosult közvetlenül intézkedni (így különösen közvetlen életveszély elhárítása, vagy tartós egészségkárosodás megakadályozása, élet és baleset veszély elhárítása, jelentős vagyoni kár megakadályozása, ellátás biztonságát veszélyeztető hibák elhárítása miatt felmerülő váratlan esemény), e tényről a rendkívüli helyzet megszüntetését követően haladéktalanul értesíteni köteles a Kórházat. A havária megszüntetése során felmerült, igazolt költségeit utólagosan számlázza ki Kórház felé a 6./pontban rögzített eljárásrend alapján.

Előre tervezhető, ütemezhető karbantartási munkák elvégzése esetén az Önkormányzat, illetve a Város Önkormányzat Egészségügyi Központja egyeztetést kezdeményez a Kórházzal a munkálatok elvégzésének módjáról, pontos költségének megállapításáról, majd a mindkét fél által elfogadott körülményeket írásban rögzítik. A karbantartási munkák költségét a Kórház a 6./pontban leírt számlázási rend alapján egyenlíti ki, amennyiben a megkötött megállapodásban Felek eltérő számlázási, fizetési rendben nem állapodnak meg.

10./ Önkormányzat kifejezetten tudomásul veszi, hogy a használati szerződés 1./pontja alapján - figyelemmel a szerződés 14./ pontjában foglaltakra - átadott ingatlan és ingó vagyonelemek vonatkozásában vagyonbiztosítás megkötése (korábban megkötött biztosítási szerződés fenntartása), valamint a biztosítási díj megfizetése Önkormányzat kötelezettsége, mely kötelezettsége a használati szerződés hatálya alatt fennáll. A biztosítási díj összege, illetve annak része nem terhelhető a Kórházra.

11./ Felek megállapodnak abban, hogy amennyiben a költségmegosztás alapját képező körülményekben beállt változás, vagy bármilyen más ok indokolja, jelen megállapodásban foglaltakat felülvizsgálják, és szükség szerint közös megegyezéssel írásban módosítják.

12./ Jelen szerződésben nem szabályozott kérdésekben a Ptk, illetve egyéb hatályos jogszabályok az irányadók.

Szerződő Felek az okiratot átolvasták, értelmezték, megállapítják, hogy az abban foglaltak megfelelően rögzítik előzetes megállapodásaik, tárgyalásaik eredményét, így azt mint akaratukkal mindenben megegyezőt …..eredeti példányban aláírták, melyből ….példány az Önkormányzatot, ….példány a Kórházat illeti.

Zalaegerszeg, 2023. július hó … napján.

Mellékletek:

1.számú: Költségfelosztás

|  |  |
| --- | --- |
| **Önkormányzata**  **képviseli**  **……………………………**  **polgármester** | **Zala Vármegyei Szent Rafael Kórház**  **képviseli**  **Dr. med. habil. Gasztonyi Beáta Ph.D.**  **főigazgató** |
| Pénzügyi ellenjegyző:  …………………………………… | Pénzügyi ellenjegyző:  …………………………..  Kiss Ilona Andrea  gazdasági igazgató |