Szám: 1-7/2023.

10. sz. napirendi pont

**Előterjesztés**

***Zalaszentgrót Város Önkormányzata Képviselő-testületének***

***2023. július 27-i rendes, nyilvános ülésére***

**Tárgy:** Városrészi beruházáshoz forrás biztosítása

**Tisztelt Képviselő-testület!**

Zalaszentgrót Város Önkormányzatát így a városrészeket is nehéz helyzetbe hozta a 2023-ban tapasztalt elektromos áram és gáz áremelkedés. A kis költségvetésű városrészek különösen nehéz helyzetbe kerültek, mivel az éves költségvetési keretük egy részét a városrészekben található épületek rezsiköltségének finanszírozása teszi ki. Emellett azonban a városrészekben is felmerülnek olyan beruházási, felújítási és karbantartási feladatok, melyek megoldása elkerülhetetlen, melyhez következésképpen szükséges az éves költségvetési további forrással biztosítása.

Zalaszentgrót-Zalakoppány városrészben a sportöltöző és a temető ivóvíz ellátásának zavartalan működéséhez elengedhetetlen egy fagytalanító akna építése. A városrészi tanácsadó-testületi tagok a feladatot már 2022. évben betervezték, azonban a szükséges forrás – a kultúrházban történő karbantartások miatt – nem állt rendelkezésre.

A fagytalanító akna kialakításának finanszírozására várhatóan bruttó 600.000,- Ft szükséges, mely összeg magába foglalja az anyagköltséget és a munkadíjat is.

A fentiekre tekintettel a bruttó 600.000,- Ft összeg finanszírozása megosztással, nevezetesen bruttó 300.000,- Ft a Zalakoppányi városrészi keret terhére, bruttó 300.000,- Ft összeg pedig Zalaszentgrót Város Önkormányzata az általános fejlesztési tartalékának terhére biztosítható.

A Gazdasági és Városfejlesztési Bizottság az előterjesztést a 2023. július 20-i ülésén megtárgyalta a 67/2023. (VII. 20.) számú határozataival elfogadta és a Képviselő-testületnek elfogadásra javasolja.

Kérem, a Tisztelt Képviselő-testületet, hogy az előterjesztést tárgyalja meg és az alábbi határozati javaslatot fogadja el.

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy Zalaszentgrót -Zalakoppány városrészben a sportöltöző és a temető ivóvíz ellátásának zavartalan működéséhez fagytalanító aknát épít ki, amelynek bruttó 600.000 Ft azaz bruttó Hatszázezer forint összegű költségét bruttó 300.000 Ft, azaz bruttó Háromszázezer forint összegben Zalaszentgrót -Zalakoppány városrész karbantartási kerete terhére; míg bruttó 300.000 Ft, azaz Háromszázezer forint összegben az önkormányzat 2023. évi költségvetésének általános fejlesztési tartaléka terhére biztosítja.

A Képviselő-testület felhatalmazza a polgármestert a szükséges intézkedések megtételére

**Határidő:** 2023. december 31.

**Felelős:** Baracskai József polgármester

**Zalaszentgrót**, 2023. július 24.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |