**Szám:** 1-7/2022.

14. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. július 27-i rendes, nyilvános ülésére**

**Tárgy:** Közterületek elnevezése

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 3. pontja, illetve Zalaszentgrót Város Önkormányzata Képviselő-testületének a közterületek elnevezéséről és a házszámozásról szóló 14/2013. (IV.26.) önkormányzati rendelete értelmében a közterületek elnevezése a képviselő-testület hatáskörében lévő, át nem ruházható feladat és közterületnév hiánya esetén a közterület elnevezést vagy közterületnév módosítást tartalmazó önkormányzati testületi döntés meghozatala szükséges.

A központi címregiszterről és a címkezelésről szóló 345/2014. (XII.23.) Korm. rendelet 2. § (1) bekezdése értelmében a Magyarország területén található ingatlannak a rendeletben rögzített eljárási rend szerint megállapított és a központi címregiszterbe bejegyzett címmel kell rendelkeznie.

A T. Képviselő-testület már korábban is foglalkozott a központi címregiszter kialakításához szükséges, akkor még földrajzi név nélküli, önkormányzati tulajdonú külterületi közterületek elnevezésével.

Az idei évben lakossági kérelem alapján újabb igényként merült fel a Zalaszentgrót Város Önkormányzata tulajdonában lévő közterületek elnevezése.

Elnevezéssel érintett ingatlanok:

* Zalaszentgróti 50012 hrsz-ú út
* Zalaszentgróti 14187/6, 10257/5, 14215, 10257/4, 10256 hrsz-ú út
* Zalaszentgróti 20013/47, 20013/46, 2001, 20014/4 hrsz-ú út
* Zalaszentgróti 21616 hrsz-ú út

A fenti közterület elnevezéssel kapcsolatosan lakossági felhívás került közzétételre a helyi újságban, a városi televízióban; illetve Zalaszentgrót Város honlapján a közterület elnevezésre vonatkozó javaslatok megtételének lehetőségéről. A felhívásban megjelölt 2023 július 12-i határidőre lakossági javaslat nem érkezett.

Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014. (XI.28.) önkormányzati rendelete 51. § (1) bekezdés c) pontjának megfelelően a tanácsadó testület városrész tagjai javaslatot tehetnek a városrészt érintő közterület-elnevezésekre, ezért megkeresésre kerültek az érintett városrész tanácsadó testület tagjai az adott városrészhez tartozó közterület elnevezésének véleményezése céljából. A megkeresésre vélemény nem érkezett.

* A Zalakoppányi városrész tanácsadó testületi tagjai a 50012 hrsz-ú közterület vonatkozásában a Major utca elnevezéssel kapcsolatban egyéb javaslatot, észrevételt nem tettek. (1.sz. melléklet)
* Az Aranyodi városrész tanácsadó testületi tagjai a 14187/6, 10257/5, 14215, 10257/4, 10256 hrsz-ú közterület elnevezésre javasolt Panoráma utca elnevezéssel kapcsolatban egyéb javaslatot, észrevételt nem tettek. (2.sz. melléklet)
* Az Aranyodi és Csáfordi városrész tanácsadó testületi tagjai a 20013/47, 20013/46, 2001, 20014/4 hrsz-ú közterület elnevezésre javasolt Szélmente sor elnevezéssel kapcsolatban egyéb javaslatot, észrevételt nem tettek. (3.sz. melléklet)
* A Csáfordi városrész tanácsadó testületi tagjai a 21616 hrsz-ú közterület elnevezésre javasolt Horhos út vagy Gerinc út elnevezés kapcsán egyéb javaslatot, észrevételt nem tettek, a tanácsnoki egyeztetés alapján a Gerinc út elnevezés javasolt. (4.sz. melléklet)

A Gazdasági és Városfejlesztési Bizottság az előterjesztést a 2023. július 20-i ülésén megtárgyalta, a 70/2023 (VII.20.) számú határozatával elfogadta és Képviselő-testületnek elfogadásra javasolja.

Kérem a T. Képviselő-testületet, hogy tárgyalja meg az előterjesztést és fogadja el a következő határozati javaslatot.

**Határozati javaslat:**

Zalaszentgrót Város Önkormányzata Képviselő-testülete – a tanácsnokai és a Tanácsadó Testület érintett városrészi tagjainak véleményére figyelemmel – a központi címregiszter kialakításához szükséges hivatalos földrajzi név nélküli közterületek elnevezésével egyetért és

* az 50012 hrsz-ú utat Major utca
* az 14187/6, 10257/5, 14215, 10257/4, 10256 hrsz-ú utat Panoráma utca
* a 20013/47, 20013/46, 2001, 20014/4 hrsz-ú utakat Szélmente sor
* a 21616 hrsz-ú utat Gerinc út elnevezéssel látja el.

A polgármester felkéri a jegyzőt, hogy a közterületek elnevezésével kapcsolatos intézkedést tegye meg.

Határidő: 2023. augusztus 31.

Felelős: Dr. Simon Beáta jegyző

Zalaszentgrót, 2023. július 24.

|  |  |
| --- | --- |
|  | **Baracskai József**  polgármester |

A határozatai javaslat a törvényességi

követelményeknek megfelel.

|  |  |
| --- | --- |
|  | **Dr. Simon Beáta**  jegyző |