Szám: 1-7/2023.

5. sz. napirendi pont

**Előterjesztés**

***Zalaszentgrót Város Önkormányzata Képviselő-testületének***

***2023. július 27-i rendes, nyilvános ülésére***

**Tárgy:** Közművelődési megállapodás módosítása és támogatási szerződés megkötése a közművelődési feladatok biztosítására

**Tisztelt Képviselő-testület!**

1. **Közművelődési megállapodás módosítása**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: 1997. évi CXL. törvény) 64.§ (1) bekezdése – összhangban a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 7. pontjában foglalt rendelkezéssel – a települési önkormányzat kötelező feladataként határozza meg a települési könyvtári ellátás biztosítását. Az 1997. évi CXL. törvény 76.§ (1) bekezdése alapján – a nyilvános könyvtári ellátás mellett – szintén kötelező települési önkormányzati feladat a helyi közművelődési tevékenység támogatása.

Zalaszentgrót Város Önkormányzata (továbbiakban: Önkormányzat) ezen kötelező feladatainak ellátását 2023. július 01. napjától kezdődően az általa alapított SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társasággal (a továbbiakban: SZE-VA GRÓT nKft.) kötött közművelődési megállapodás alapján biztosítja, amelynek elfogadásáról az Önkormányzat Képviselő-testülete a 68/2023. (V.25.) számú képviselő-testületi határozatával rendelkezett.

A közművelődési megállapodás VII. pontja rögzíti a pénzügyi finanszírozásra vonatkozó rendelkezéseket, miszerint az önkormányzat a költségvetési rendeletében működési célú támogatást biztosít a feladatot ellátó SZE-VA GRÓT nKft. részére.

Ezen támogatási szerződés megkötését megelőzően szükséges a képviselő-testületi döntéseknek megfelelő, továbbá a finanszírozásra vonatkozó rendelkezések pontosítása, határidőkkel történő kiegészítése az alábbiak szerint:

1. A közművelődési megállapodás VI. fejezet 1. pontja rögzíti, hogy a közművelődési feladatellátáshoz kapcsolódó ingatlanok, valamint az azokban fellelhető ingóságok a nemzeti vagyonról szóló 2011. évi CXCVI. törvény 3.§ (1) bekezdés 4. pontja alapján vagyongazdálkodás keretében, hasznosítás céljából átadásra kerülnek. A hivatkozott pont az ingatlanok vonatkozásában tartalmazza a városrészeken található kultúrházak átadását is, azonban a képviselő-testület legutóbbi, e tárgyban hozott 94/2023. (VI.29.) számú határozata értelmében a Zalaszentgrót, Batthyány utca 9. szám alatti ingatlant, valamint fenti feladatoknak a vonatkozó jogszabályoknak megfelelő ellátásához szükséges tárgyi eszközök és egyéb ingóságok vagyongazdálkodása adása valósult meg. A városrészi kultúrházakkal kapcsolatos vagyongazdálkodás a korábbi feltételekkel változatlan.
2. A közművelődési megállapodás VII. fejezete tartalmazza az Önkormányzat által biztosított működési célú támogatásra vonatkozó rendelkezéseket. A VII. fejezet 4. és 5. pontjának módosítását javasoljuk akként, hogy rögzítésre kerül az támogatás összegével való elszámolási kötelezettség határideje (tárgyévet követő év február végéig) , valamint az üzleti terv benyújtásának határideje ( tárgyév január 31. napjáig)
3. A közművelődési megállapodás VIII. fejezet 1. pontja a finanszírozásra vonatkozó rendelkezést tartalmaz, amely a VII. fejezetben is szerepel, így a dupla szabályozás miatt ezt törölni szükséges, azzal, hogy a VIII. fejezet pontjainak számozása ezáltal változik.
4. A közművelődési megállapodás VIII. fejezet 2. pontjában az éves szolgáltatási terv benyújtására vonatkozó határidő módosítása javasolt akként, hogy benyújtásra meghatározott, március 01-jei határidő helyett – a költségvetési rendelettel való összehang megteremtése érdekében – a benyújtás határideje a tárgyévi költségvetés képviselő-testület elé történő beterjesztésével együtt történjen.
5. **Támogatási szerződés megkötése a közművelődési feladatok biztosítására**

A fent hivatkozott közművelődési megállapodás VII. pontja rögzíti a pénzügyi finanszírozásra vonatkozó rendelkezéseket, miszerint az önkormányzat a költségvetési rendeletében működési célú támogatást biztosít a feladatot ellátó SZE-VA GRÓT nKft. részére.

A SZE-VA GRÓT nKft. és a Zalaszentgróti Közös Önkormányzati Hivatal munkatársai elkészítették a szükséges kalkulációt, amely alapján a 2023. évi feladatellátás biztosítása érdekében 46.644 e Ft pénzeszköz átadása válik szükségessé.

A SZE-VA GRÓT nKft. részére átadott pénzeszköz az alábbi részekből tevődik össze:

1. Városi Könyvtár és Művelődési-Felnőttképzési Központ vonatkozásában a 2023. évre betervezett pénzeszköz kiadásokkal csökkentett része, vagyis a 2023. június 30-i jogutód nélküli megszűnésre tekintettel ezen határideig felmerült és lezárt kiadásokkal csökkentett része.
2. Az önkormányzat 2023. évi költségvetési rendeletében az önkormányzat által a rendezvényszervezés és marketing feladatok ellátása területén foglalkoztatott 2 fő munkavállaló vonatkozásában 2023. augusztus 01. napjáig 2023. november 30. napjáig tervezett munkabér és annak járulékai. Ennek kapcsán fontos kiemelni, hogy az új szervezeti keretek között megvalósuló feladatellátás egyik alapvető célkitűzése az eddigi széttagoltság és párhuzamosság megszüntetése, amely leginkább a rendezvények szervezése során mutatkozott meg. Ennek érdekében a „Marketing Iroda” munkatársai 2023. augusztus 01. napjától kezdődően a SZE-VA GRÓT nKft. által kerülnek foglalkoztatásra, azzal, hogy az Önkormányzatnál fennálló munkajogviszonyuk – az előzetesen lefolytatott egyeztetések alapján – közös megegyezéssel 2023. július 31. napján megszüntetésre kerül.
3. Az önkormányzat 2023. évi költségvetési rendeletében azon rendezvényekre tervezett összegek, amelyek megszervezése a jövőben a SZE-VA GRÓT nKft. feladata lesz.

Kiemelendő továbbá, hogy a SZE-VA GRÓT nKft. részére átadásra kerülő pénzeszköz nem haladja meg az önkormányzat 2023. évi költségvetési rendeletében a közművelődési feladatok ellátására tervezett összeg mértékét, amely egyrészt központi költségvetés által erre a célra biztosított normatívából, másrészt jelentős önkormányzati saját forrásból áll.

A Szociális és Humán Ügyek Bizottsága az előterjesztést a 2023. július 20-i ülésén megtárgyalta a 41/2023. (VII. 20.) és a 42/2023. (VII. 20.) számú határozataival azt a Képviselő-testületnek elfogadásra javasolja.

A Pénzügyi és Ügyrendi Bizottság az előterjesztést a 2023. július 20-i ülésén megtárgyalta a 49/2023. (VII. 20.) és az 50/2023. (VII. 20.) számú határozataival azt a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és fogadja el az alábbi határozati javaslatot:

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 7. pontjában meghatározott „*kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása*”, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 64.§ (1) bekezdésében meghatározott települési könyvtári ellátás biztosítása, továbbá az 1997. évi CXL. törvény 76.§ (1) bekezdése alapján a helyi közművelődési tevékenység támogatása helyi önkormányzati feladatok ellátására 2023. május 31. napján a Zalaszentgrót Város Önkormányzata által alapított, az önkormányzat 100%-os tulajdonában lévő a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társasággal (székhelye: 8790, Zalaszentgrót Dózsa György utca 1.) létrejött közművelődési megállapodás módosítását jelen előterjesztést 1. számú melléklete szerinti formában és tartalommal elfogadja.

A Képviselő-testület felhatalmazza a polgármestert a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társasággal (székhelye: 8790, Zalaszentgrót Dózsa György utca 1.) a közművelődési megállapodás I. számú módosításának aláírására.

Határidő**:** 2023. július 31

Felelős**:** Baracskai József polgármester

Dr. Simon Beáta jegyző

Zalaszentgrót Város Önkormányzata Képviselő-testülete úgy dönt, hogy a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 7. pontjában meghatározott „*kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása*”, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 64.§ (1) bekezdésében meghatározott települési könyvtári ellátás, továbbá az 1997. évi CXL. törvény 76.§ (1) bekezdése alapján a helyi közművelődési tevékenység támogatása helyi önkormányzati feladatok biztosítása érdekében 46.644.000 Ft azaz Negyvenhatmillió-hatszáznegyvennégyezer Forint támogatást biztosít az általa alapított, az önkormányzat 100%-os tulajdonában lévő a SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság részére (székhelye: 8790, Zalaszentgrót Dózsa György utca 1.)

A Képviselő-testület felhatalmazza a polgármestert a támogatási szerződés aláírására.

Határidő**:** 2023. július 31.

Felelős**:** Baracskai József polgármester

**Zalaszentgrót**, 2023. július 24.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásnak megfelel.

|  |  |
| --- | --- |
|  | **Dr. Simon Beáta**  jegyző |

|  |
| --- |
|  |

1. *melléklet*

**KÖZMŰVELŐDÉSI MEGÁLLAPODÁS**

1. **számú módosítása**

amely létrejött egyrészről:

Név: **Zalaszentgrót Város Önkormányzata**

Székhely: 8790 Zalaszentgrót, Dózsa Gy. u. 1.

Adószáma: 15734398-2-20

Törzsszáma: 734390

Bankszámlaszáma: 11749053-15432443 OTP Bank. zalaszentgróti fiók

Képviseli: Baracskai József polgármester

mint Önkormányzat, a továbbiakban: **Önkormányzat**

másrészről:

Név: **SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság**

Székhelye: 8790 Zalaszentgrót, Dózsa Gy. u. 1.

Adószáma: 32260131-2-20

Cégjegyzék száma: 20-09-078726

Képviseli: Tóth István ügyvezető,

mint Feladatellátó, a továbbiakban: **Feladatellátó.**

- Önkormányzat és Feladatellátó. együttesen a továbbiakban: Szerződő Felek - között, az alulírott helyen és időben az alábbi feltételekkel:

1. Szerződő Felek előzményként rögzítik, hogy közöttük 2023. május 31. napján közművelődési megállapodás jött létre, amelynek tárgya a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdésének 7. pontja szerinti „*kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;*”; az 1997. évi CXL. törvény 76.§ (1) bekezdése alapján a helyi közművelődési tevékenység támogatása önkormányzati feladat biztosítása. Az Önkormányzat Képviselő-testülete közművelődési megállapodást a 94/2023. (V.25.) számú képviselő-testületi határozatával fogadta el.
2. Szerződő Felek megállapodnak abban, hogy az 1. pontban hivatkozott közművelődési megállapodást – közös megegyezéssel – az alábbiak szerint módosítják:
3. Szerződő Felek megállapodnak abban, hogy az 1. pontban hivatkozott közművelődési megállapodás VI. fejezet 1. pontja helyébe a következő szöveg lép:

VI. fejezet 1. pont

*„Az Önkormányzat a jelen közművelődési megállapodás megkötését követően vagyonhasznosítási szerződést (a továbbiakban: Vagyonhasznosítási szerződés) köt a Feladatellátóval a tulajdonát képező, közművelődési feladatok ellátásához kapcsolódó alábbi ingatlanok, valamint az ingatlanokban fellelhető ingóságok nemzeti vagyonról szóló 2011. évi CXCVI. törvény (a továbbiakban: Nvtv.) 3. § (1) 4. pontjában foglaltak szerinti, közművelődési közfeladattal összefüggő hasznosítása célból:*

1. *8790, Zalaszentgrót, Batthyány Lajos u. 9. szám alatti ingatlan.”*
2. Szerződő Felek megállapodnak abban, hogy az 1. pontban hivatkozott közművelődési megállapodás VII. fejezet 4. és 5. pontjai helyébe a következő szöveg lép:

VII. fejezet 4. pont

*„Az Önkormányzat a Feladatellátó részére a megjelölt működési célú támogatás havi összegét a tárgyévet követő év február végéig történő elszámolási kötelezettség kikötése mellett biztosítja.”*

VII. fejezet 5. pont

„*Az Önkormányzat a Feladatellátó által a tárgyév január 31. napjáig benyújtott üzleti tervének Képviselő-testület általi jóváhagyását követően – a tárgyévi költségvetési rendeletben foglaltak figyelembevételével – minden évben támogatási szerződést köt a Feladatellátóval, melyben rögzíti a működési célú támogatás összegét, átutalásának és elszámolásának részletszabályait.”*

1. Szerződő Felek megállapodnak abban, hogy az 1. pontban hivatkozott közművelődési megállapodás VIII. fejezet 1. pontja hatályát veszti.
2. Szerződő Felek megállapodnak abban, hogy az 1. pontban hivatkozott közművelődési megállapodás VIII. fejezet 2. pontja helyébe a következő szöveg lép:

VIII. fejezet 2. pont

„*A Feladatellátó minden évben rendezvénytervet is magába foglaló éves szolgáltatási tervet készít a tárgyévben általa nyújtandó közművelődési alapszolgáltatások megszervezéséről, melyet költségvetéssel együtt nyújt be az Önkormányzat Képviselő- testülete részére.”*

1. Szerződő Felek rögzítik, hogy az 1. pontban hivatkozott közművelődési megállapodás jelen módosítással nem érintett rendelkezései változatlan tartalommal hatályban maradnak, továbbá az 1. pontban hivatkozott közművelődési megállapodás és jelen szerződés módosítás együtt értelmezendő. egymás elválaszthatatlan részeit képezik.
2. Szerződő Felek megállapodnak abban, hogy esetleges jogvitáikat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre.
3. Szerződő Felek rögzítik, hogy jelen módosítást Zalaszentgrót Város Önkormányzata Képviselő-testülete a …./2023. (VII.27.) számú képviselő-testületi határozatával hagyta jóvá.
4. Szerződő Felek a jelen szerződésmódosítást - mint akaratukkal mindenben megegyezőt - jóváhagyólag írják alá. A jelen szerződés módosítás négy eredeti példányban készült, amelyből kettő példány illeti az Önkormányzatot, és kettő példány a Feladatellátót.

Zalaszentgrót, 2023. július ….

|  |  |
| --- | --- |
| …………………………….  **Zalaszentgrót Város Önkormányzata**  képviseli  **Baracskai József**  polgármester | ……………………………………  **SZE-VA GRÓT Kulturális és Vagyongazdálkodási Szolgáltató Nonprofit Korlátolt Felelősségű Társaság**  képviseli  **Tóth István Lajos**  ügyvezető |

Pénzügyileg ellenjegyezte 2023. július …

………………………………

Zalaszentgróti Közös Önkormányzati Hivatal

**Ujvári Éva**

pénzügyi osztályvezető